ΚΑΝΟΝΙΣΜΟΣ (ΕΟΚ) αριθ. 3554/92 ΤΗΣ ΕΠΙΤΡΟΠΗΣ της 9ης Δεκεμβρίου 1992 για την τροποποίηση του κανονισμού (ΕΟΚ) αριθ. 2421/92 για τον καθορισμό των αποδόσεων σε ελιές και ελαιόλαδο για την περίοδο εμπορίας 1991/92

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2046/92 (2), και ιδίως το άρθρο 5 παράγραφος 5,

τον κανονισμό (ΕΟΚ) αριθ. 2261/84 του Συμβουλίου της 17ης Ιουλίου 1984 που θεσπίζει τους γενικούς κανόνες σχετικά με τη χορήγηση ενισχύσεως στην παραγωγή ελαιολάδου και στις οργανώσεις παραγωγών (3), όπως τροποποιήθηκε τελευταία από τον κανονισμό (ΕΟΚ) αριθ. 3500/90 (4), και ιδίως το άρθρο 19,

Εκτιμώντας:

ότι ο κανονισμός (ΕΟΚ) αριθ. 2421/92 της Επιτροπής (5) καθόρισε τις αποδόσεις σε ελιές και ελαιόλαδο για τις ομοιογενείς ζώνες παραγωγής- ότι στα παραρτήματα Ι και ΙΙ του εν λόγω κανονισμού διαπιστώθηκαν λάθη όσον αφορά το μέρος Γ (Ελλάδα)- ότι πρέπει, κατά συνέπεια, να διορθωθούν τα λάθη ή οι παραλείψεις, λαμβανομένου υπόψη ότι οι δικαιούχοι δεν έχουν λάβει ακόμα την ενίσχυση στην παραγωγή-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2421/92 τροποποιείται ως εξής:

1. Στο παράρτημα Ι Γ στα στοιχεία που αναφέρονται στις επαρχίες Αρκαδίας, ζώνες 7, 8 και 9, Μεσσηνίας, ζώνη 11, Σάμου, ζώνη 1 και Χανίων, ζώνες 7 έως 17, αντικαθίστανται από τα στοιχεία που εμφαίνονται στο παράρτημα του παρόντος κανονισμού.

2. Στο παράρτημα ΙΙ Γ:

α) στην επαρχία Ηρακλείου:

- οι κοινότητες Αλαγνίου και Αστριτσίου διαγράφονται από τη ζώνη 2 και προστίθενται στη ζώνη 3 της ίδιας επαρχίας,

- η κοινότητα Χουδετσίου διαγράφεται από τη ζώνη 2 και προστίθεται στη ζώνη 1 της ίδιας επαρχίας-

β) στην επαρχία Μαγνησίας:

- στη ζώνη 2 προστίθενται οι κοινότητες Μηλιών, Άλλης Μεριάς και ο Δήμος Βόλου,

- στη ζώνη 3 διαγράφεται η κοινότητα του Δημοτόπου και αντικαθίσταται από την κοινότητα του Ανθοτόπου.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 27 Αυγούστου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Δεκεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. 172 της 30. 9. 1966, σ. 3025/66. (2) ΕΕ αριθ. L 215 της 30. 7. 1992, σ. 1. (3) ΕΕ αριθ. L 208 της 3. 8. 1984, σ. 3. (4) ΕΕ αριθ. L 338 της 5. 12. 1990, σ. 3. (5) ΕΕ αριθ. L 241 της 24. 8. 1992, σ. 1.

ANEXO - BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE - ANEXO

Provincia Zona kg aceitunas/arbol kg aceite/100 kg aceitunas Provins Zone kg oliven/trae kg olie/100 kg oliven Provinz Zone kg Oliven/Baum kg Ol/100 kg Oliven Επαρχία Ζώνη Χιλιόγραμμα

ελαιοκάρπου/δένδρο Χιλιόγραμμα ελαιολάδου/

100 χιλιόγραμμα ελαιοκάρπου Province Zone Olives kg/tree Oil kg/100 kg olives Province Zone kg olives/arbre kg huile/100 kg olives Provincia Zona kg olive/albero kg olio/100 kg olive Provincie Zone kg olijven/boom kg olie/100 kg olijven Provincia Zona kg azeitonas/arvore kg azeite/100 kg azeitonas Αρκαδίας 7 6 22 8 3 25 9 1 25 Μεσσηνίας 11 17 17 Σάμου 1 11 24 Χανίων 7 24 24 8 20 26 9 8 24 10 22 21 11 20 20 12 25 22 13 19 22 14 24 26 15 21 20 16 24 22 17 20 27